《七歌效杜陵体》
宋代·丘葵

景炎元年北人至，撒花初令豪家备。
谁梯祸乱敷我民，敲朴日烦无处避。
富者有银犹可苏，贫者无银卖田地。
呜呼一歌兮已衰，天日不见惟阴霾。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。